als_Latn dik_Latn sag_Latn
Stresi Braktis Studion “Threedots” Që E Bëri Të Famshëm
Choose star rating
Rating: 5 / Votes cast: 4
[05-04-2014]
Është larguar nga studioja “Threedots” dhe ka nisur një bashkëpunim të ri me “Elefant” të Bleros. Shumë persona u çuditën se cila ishte arsyeja që reperi Arkimed Lushaj (Stresi) i dha fund bashkëpunimit me Flori Mumajesin, kompozitorin e këngëve “Lambo” dhe “Love Story”, që sollën një Stres ndryshe për fansat. Ai flet për këtë divorc artistik dhe planet më tej në muzikë.
Largohesh nga “Threedots”, pse ky divorc artistik?
“Threedots” do të jenë gjithmonë çelësi i suksesit tim në muzikë. Që të tregohem i sinqertë, me shpirt nuk jam ndarë ende prej tyre, por Stresi është tip i paqëndrueshëm. Nuk jam stabël si natyrë dhe vendos vetë nganjëherë për gjëra që s’duhet.
Po Flori Mumajesi si reagoi pas vendimit tuaj për t’u larguar?
Në fakt, u largova pa lënë asnjë gjurmë dhe Flori nuk reagoi, duke më lënë të lirë në vendimin tim. Ai gjithmonë më ka pritur si vëlla të vogël, ndaj dhe e vlerësoj shumë. Pavarësisht vendimit, unë e di që e kam derën të hapur tek ai, në rast se do të kem nevojë.
Telefonata juaj e fundit si ka qenë, çfarë fjalësh keni shkëmbyer me njëri-tjetrin?
Mbase s’do e besoni, por në telefonatën tonë të fundit unë i thashë Florit: “Po ç’deshe që e bëre Stresin të famshëm?! Dhe ai m’u përgjigj: “Është vetëm fillimi!”.
Dy klipet që po përgatit, sipas teje do të jenë më të bukura se ato që ke realizuar në bashkëpunim me “Threedots”?
Dy klipet e ardhshme që janë duke u xhiruar, do të publikohen së shpejti. I pari që del këtë muaj titullohet “Crazy Wild”, ndërsa kënga e verës do të jetë hiti im më i madh. Nëse do të jenë më të bukura ose jo, mund t’ju them se i dyti do të jetë hit vere. Të jep të njëjtën ndjesi si dy këngët e mia të “Threedots”, “Lambo” dhe “Love Story”, ashtu siç do të kishte qejf çdo anëtar i grupit “Threedots” të më shihte këtë verë.
Përse je kaq i bindur që do të jetë hit i kësaj vere?
Unë kështu e parashikoj, pastaj mbetet për t’u parë kur të dalë kënga. Garantoj para të gjithëve së është një këngë vërtet e arrirë, e bazuar në një histori të vërtetë dhe titullohet “S’të fal!” Gjithmonë me fabulat e këngëve të mia jap dy ide njëkohësisht. Njerëzit që më duan dhe ata që më ndjekin në karrierë, do ta kuptojnë dedikimin tim.
als_Latn eng_Latn eng_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn